section_heading: Život i običaji
paragraph_text: društvo Stalna naselja Yanomama sastoje se od kružnih koliba (zvane shabano) raspoređenih oko središnjeg prostora. Ova naselja često su zaštićena palisadama. Selo je temeljna socio-politička jedinica koja se sastoji od više proširenih obitelji. Svako selo ima vlastitog poglavicu ('headman'), odnosno 'pata'. Boravište Yanomama isprva je matrilokalno, za koje vrijeme on je na ispomoći ženinoj obitelji, kasnije prelaze kod muževe obitelji. U slučaju da muž umre, udovica se ponovno udaje za njegovog brata, a ako nema brata ili braće, ona se može nakon godinu dana preudati za nekog drugog suplemenika. Poliginija je kod Yanomama uobičajena, sororalna učestalo. Sve Yanomami grupe, kao i susjedni Karibi, imaju razgranat sistem srodstva, terminologije slične irokeškoj (Irokezi). Klanovi i fratrije (bratstva) kod njih nisu opažene. Sistem srodstva Yanomama proučio je Chagnon (1971).